การรับประทานยา 1 เม็ดที่รวมตัวยาหลายชนิดด้วยกัน ลดความเสี่ยงต่ออาการของโรคหัวใจ
อย่างไรก็ตาม รายงานล่าสุดแนะนำว่า การรับประทานยาเพียงหนึ่งเม็ดที่รวมตัวยาหลายชนิดไว้ด้วยกัน อาจเป็นวิธีที่ดีกว่าในการลดความเสี่ยงของการ
ยาเม็ดที่เรียกกันว่า Polypill หรือ Polycap เป็นยาที่รวมตัวยาแอสไพรินยาลดระดับคอเรสเตอรัล และยาปรับความดันโลหิตอีก 3 ชนิดไว้ด้วยกันตัวยาที่กล่าวมานั้นมีคุณสมบัติช่วยลดความเสี่ยงของการเกิดโรคกล้ามเนื้อหัวใจตายเฉียบพลันและโรคเส้นโลหิตที่ไปเลี้ยงสมองอุดตัน ด๊อกเตอร์ Koon Teoแห่งมหาวิทยาลัย McMaster ในแคนาดา บอกว่าผู้ป่วยโรคหัวใจส่วนใหญ่ทราบดีว่า ควรจะต้องทานยาเหล่านั้นทุกวันแต่หลายคนก็อิดออดเพราะไม่อยากทานยาบ่อยๆ ทีละหลายๆ เม็ด ดังนั้นการนำตัวยา 4-5ชนิดนั้นไปรวมไว้ในยาเพียงเม็ดเดียว ให้ผู้ป่วยทานเพียงวันละเม็ดจึงเป็นวิธีที่ง่ายกว่า คุณหมอทีโอนำเสนองานวิจัยเรื่องนี้ในการประชุมที่AmericanCollege of Cardiology เมื่อสัปดาห์ที่แล้วและเผยแพร่ทางเว็บไซต์ของวารสารการแพทย์อังกฤษ The Lancet งานวิจัยดังกล่าวศึกษากลุ่มตัวอย่างชายหญิงวัยกลางคนชาวอินเดีย2 พันคน พบว่ายาเม็ด Polypillสามารถช่วยลดความดันโลหิตและระดับคอเลสเตอรัลได้ดีโดยไม่มีผลข้างเคียงหรือมีผลข้างเคียงน้อยกว่าการทานยาแยกทีละชนิด อย่างไรก็ตามคุณหมอทีโอกล่าวว่ายังต้องมีการศึกษาเพิ่มเติมว่า Polypillจะช่วยลดอาการเจ็บป่วย และการเสียชีวิตจากจากโรคเกี่ยวกับหัวใจ และหลอดเลือดเลี้ยงหัวใจได้จริงไม่ใช่แค่ช่วยลดความเสี่ยง ที่อาจนำไปสู่โรคหัวใจวายเฉียบพลันเท่านั้น ถึงกระนั้นก็ดีในการจะลดความเสี่ยงให้ได้ผลอย่างแท้จริงนั้น นายแพทย์ Christopher Cannon ผู้เชี่ยวชาญด้านหัวใจวิทยาที่โรงพยาบาล Brigham ในนครบอสตันผู้ร่วมในงานวิจัยชิ้นนี้แนะนำว่า นอกจากการทานยาอย่างสม่ำเสมอแล้วผู้ป่วยต้องดูแลสุขภาพของตนเอง โดยเฉพาะเรื่องอาหารการกินควบคู่ไปด้วย คุณหมอ Cannon ยังบอกด้วยว่าโรคหัวใจคือสาเหตุอันดับหนึ่งที่ทำให้มีประชากรโลกเสียชีวิตมากที่สุดในแต่ละปีอีกทั้งยังไม่ใช่โรคเฉพาะของชาวตะวันตกเหมือนที่เคยเชื่อกันในอดีตอีกต่อไป ผู้เชี่ยวชาญด้านหัวใจวิทยาผู้นี้กล่าวว่าการบริโภคตามแบบตะวันตกซึ่งไม่ค่อยมีประโยชน์ต่อสุขภาพ กำลังแพร่หลายออกไปทั่วโลกผลที่ตามก็คือโรคอ้วนหรือน้ำหนักเกิน ซึ่งเป็นปัจจัยเสี่ยงของโรคหัวใจที่ผู้คนทั่วโลกกำลังสะสมไว้กับตัวสำหรับยาเม็ด Polypill นั้น คุณหมอ Cannon ระบุว่า จะมีราคาไม่แพงและเหมาะสมอย่างยิ่งกับผู้ป่วยในพื้นที่ห่างไกลซึ่งมีโอกาสได้รับการดูแลทางการแพทย์น้อย แต่ผู้ป่วยโรคหัวใจในประเทศพัฒนาแล้ว ที่ไม่ชอบทานยาทีละหลายๆเม็ดทุกๆ วัน ก็สามารถได้รับประโยชน์จากยา Polypill นี้เช่นกัน สำหรับงานวิจัยชิ้นนี้ได้รับเงินสนับสนุนจากบริษัทCadila ของอินเดีย ผู้ผลิตยา Polypill